667/2010

Málsaðilar undirrituðu kauptilboð 10. desember 2007, þar sem P og T skuldbundu sig til þess að kaupa af Á ehf. samsett hús sem seljandi skyldi skila uppkomnu á grunn og botnplötu sem kaupandi útvegaði. Sama dag inntu þau af hendi fyrstu greiðslu vegna kaupanna, svonefnt staðfestingargjald. Með tilkynningu 25. nóvember 2008 afturkölluðu P og T samþykki kauptilboðsins. Í málinu kröfðu P og T Á ehf. um endurgreiðslu þessarar greiðslu að frádregnum þeim 10% staðfestingargjaldsins sem Á ehf. áskildi sér rétt til að halda eftir við endurgreiðslu, ef P og T nýttu rétt sinn til að falla frá kaupunum samkvæmt ákvæði kauptilboðsins þar um. Deila aðila laut að rétti P og T til að afturkalla samþykki sitt á kauptilboðinu og til endurgreiðslu umkrafinnar fjárhæðar. Talið var að Á ehf. bæri hallann af því að hafa ekki sett rétti P og T til að afturkalla samþykki sitt á kauptilboðinu tímamörk og var krafa þeirra P og T því tekin til greina.

Dómur Hæstaréttar.

Mál þetta dæma hæstaréttardómararnir Ó-kk-nf B-kk-nf Þ-kk-nf, J-kk-nf S-kk-nf G-kk-nf og V-kk-nf M-kk-nf M-kk-nf.

Áfrýjandi skaut málinu upphaflega til Hæstaréttar 24. september 2010. Ekki varð af fyrirhugaðri þingfestingu þess 10. nóvember sama ár og áfrýjaði hann öðru sinni 7. desember 2010 samkvæmt heimild í 4. mgr. 153. gr. laga nr. 91/1991 um meðferð einkamála. Hann krefst aðallega sýknu en til vara lækkunar á kröfu stefndu. Í báðum tilvikum krefst hann málskostnaðar í héraði og fyrir Hæstarétti.

Stefndu krefjast staðfestingar héraðsdóms og málskostnaðar fyrir Hæstarétti.

Málsatvikum er lýst í hinum áfrýjaða dómi. Eins og þar kemur fram undirrituðu málsaðilar 10. desember 2007 kauptilboð þar sem stefndu skuldbundu sig til þess að kaupa af áfrýjanda samsett hús sem sagt er skráð í bæklingi ,,Narke 122“. Tekið var fram að húsið sé selt ,,samsett, þ.e. uppkomið án lóðar (lausafé) verð kr. 21.674.875“. Í skilalýsingu, sem lá fyrir þegar ritað var undir kauptilboðið, og til er vísað í tilboðinu, var tekið fram að kaupandi sjái á sinn kostnað um útvegun lóðar, byggingu sökkla, frágang botnplötu og lóðar svo og uppsetningu hússins. Við flutning málsins fyrir Hæstarétti var lýst yfir því af hálfu beggja málsaðila að áfrýjandi hefði átt að annast uppsetningu hússins. Í kauptilboðinu var jafnframt kveðið á um að stefndu skyldu greiða tilgreindar fjárhæðir, hina fyrstu við undirritun kauptilboðsins 13.004.925 krónur, næst er húsið yrði fokhelt 4.334.975 krónur, þá við afhendingu 3.251.231 krónu og loks tveimur mánuðum eftir afhendingu 1.083.744 krónur. Samkvæmt þessu verður að miða við að umsamin afhending hússins skyldi vera eftir að búið væri að reisa það og ljúka frágangi þess að því marki, sem áfrýjandi skyldi annast hann. Gilda því um viðskipti aðila lög nr. 40/2002 um fasteignakaup, sbr. 3. málslið 1. gr. þeirra.

Í hinu samþykkta kauptilboði var svofellt ákvæði: ,,Kaupanda er ljóst að falli hann frá kaupunum eftir undirr. kauptilboðs/kaupsamnings, er seljanda heimilt að halda eftir 10% af staðfestingargjaldi eininganna/hússins til að mæta áföllnum kostnaði.“ Aðilar deila ekki um að ,,staðfestingargjald“ sé sú fjárhæð sem stefndu greiddu við undirritun kauptilboðsins.

Stefndu tilkynntu áfrýjanda 25. nóvember 2008 að þau afturkölluðu ,,kauptilboðið“. Kröfðust þau um leið endurgreiðslu þeirra ,,fjármuna sem [þau hefðu] þegar innt af hendi“ til áfrýjanda að frádregnum þeim 10% staðfestingargjaldsins sem áfrýjandi áskildi sér rétt til að halda eftir við endurgreiðslu ef stefndu nýttu sér rétt sinn til að falla frá kaupunum. Deila aðilar um rétt stefndu til að afturkalla samþykki sitt á kauptilboðinu og til endurgreiðslu þeirrar fjárhæðar sem þau krefjast í málinu.

Fallist er á með héraðsdómi að áfrýjandi beri hallann af því að hafa ekki sett rétti stefndu til að afturkalla samþykki sitt á kauptilboðinu tímamörk. Með framangreindum athugasemdum verður hinn áfrýjaði dómur staðfestur um heimild þeirra til afturköllunar og til að fá endurgreidda þá fjárhæð, sem þeim var tildæmd í héraði. Áfrýjandi greiði stefndu málskostnað fyrir Hæstarétti eins og í dómsorði greinir.

Dómsorð:

Hinn áfrýjaði dómur er óraskaður.

Áfrýjandi, Ásvík ehf., greiði stefndu, P-kvk-þgf G-kvk-þgf B-kvk-þgf og T-kk-þgf C-kk-þgf, sameignlega málskostnað fyrir Hæstarétti, 400.000 krónur.